open-index/open-wikipedia-markdown huggingface dataset:
Thirlmere-akvedukten

**Thirlmere akvedukten** er en 154,3 kilometer lang banebrytende del av vannforsyningssystemet i England, bygget av Manchester Corporation Water Works mellom 1890 og 1925. 

Akvedukten ble bygget for å frakte omtrent 250 000 m<sup>3</sup> per dag med vann fra Thirlmere Reservoir til Manchester. Den første fasen ble fullført i 1897, og for rørlednings seksjonene ble etterfølgende faser fullført i 1925. 

Det første vannet som ankom Manchester fra Lake District ble markert med en offisiell seremoni 13. oktober 1894.

Ofte blir akvedukten omtalt som en av de lengste tunnelene i verden, men den er ikke noen sammenhengende tunnel.

## Historie
I 1874 ga John Frederick Bateman beskjed til Manchester Corporation om at den økende etterspørselen etter vann, da i gjennomsnitt 18 000 000 imperial gallons (82 000 m3) per dag, snart ville tømme den tilgjengelige forsyningen fra Longdendale. Hans første anbefaling var å hente vann fra Ullswater, men det ble til slutt besluttet å skaffe vann fra Thirlmere og bygge en demning der. Etter at prosjektet hadde møtt lokal motstand fikk det kongelig samtykke i 1879. Under denne loven ble Manchester gitt rettighetsprioritet til 25 imperial gallons (110 L) per innbygger per dag.

Når man i senere tid har bygget motorveier i området har man modifisert partier av akvedukten.

## Tunnel under Dunmail Raise Pass
Denne delen av tunnelen under Dunmail Raise ble utført av to lag fra hver sin side. De to tunnel delene skal ikke ha bommet med mer enn 20 cm når de møttes på midten.

## Thirlmere Dam
Demningen ved Thirlmere har toppen 20 m høyere enn den gamle bekken, når reservoaret er fullt har det et overflateareal på 3,29 km<sup>2</sup> og inneholder 37 440 000 m<sup>3</sup> vann.

## Akveduktens tekniske data
Akvedukten er 154,3 kilometer lang fra Thirlmere reservoar til Heaton Park Reservoir.

Den vanligste utformingen av akvedukten er "cut-and-cover", som består av en utgravd kanal hvor man har støpt en omtrent 2,2 m bred og mellom 2,2 m og 2,4 m høy, "D-formet" betong-tunnel med en vegg-tykkelse på 300 mm. Den er dekket med ca. 1 meter med masse. I tunnelene i fjellet er det også benyttet betong.

Vannet renner med en hastighet på 6 km/t og det tar litt over en dag å nå byen. Det er ingen pumper i systemet. Nivået på akvedukten synker med omtrent 30 cm/km.
Fil:Thirlmere - geograph.org.uk - 19789.jpg|Thirlmere
Fil:Thirlmere Dam from Raven Crag.jpg|Thirlmere demningen
Fil:Agecroft aqueduct seen from west bank.jpg|Akvedukten krysser elven Irwell ved Agecroft


## Referanser
Hans-Joachim Haecker

**Hans-Joachim Haecker** (1910–1994) var en tysk dramatiker, forfatter og lærer.

Jaecker tok videregående utdanning ved Königliches Hufengymnasium. Deretter studerte han filosofi og engelsk i Berlin og München. Under andre verdenskrig tjenestegjorde han som soldat i Bretagne og Italia og kom til Egypt som britisk krigsfange. Etter krigen flyttet han og familien til Wilhelmshaven i 1948, hvor han jobbet som lærer ved en ungdomsskole for gutter. I løpet av disse årene ble scenespillene hans (David vor Saul; Öl der Lampen; Leopard und Taube; Tod des Odysseus; Traum des Pilatus; Nicht im Hause – nicht auf der Straße) fremført med suksess i flere byer, som Stuttgart, Wuppertal og på Landesbühne Niedersachsen Nord. Fra 1955 til 1972 var han lærer ved et gymnas i Hannover.

Han giftet seg i 1938.

## Utgivelser

### Drama, dikt, essays, noveller

* 1937 Hiob
* 1938 Die Stadt
* 1941 Segler gegen Westen
* 1942 Der große Karneval
* 1943 Die Insel Leben
* 1947 Teppich der Gesichte; Der Tod des Odysseus
* 1951 David vor Saul
* 1953 Das Öl der Lampen
* 1955 Piavara
* 1962 Dreht euch nicht um. Gedenktag. Der Briefträger kommt; Das Spiel vom Teufelsstein zu Thalussen
* 1963 Nicht im Hause – nicht auf der Straße
* 1963 Löschung eines Registers
* 1964 Die Tür
* 1967 Gesetzt den Fall
* 1968 Insonderheit
* 1975 Werke Michelangelos
* 1977 Lautloser Alarm; Begegnungen
* 1978 Der Traum vom Traum des Lazarus
* 1980 Registriert im XX. Jahrhundert; Gekauft auf dem Trödelmarkt
* 1981 Im Spiegel
* 1982 Limericks; Friedrich Meckseper
* 1984 Existentialismus der Distanz
* 1985 Gedichte
* 1986 ... muss neu durchdacht werden
* 1990 Rauchzeichen
* 1993 Haikugedichte

### Radio og fjernsyn

* 1952 Der Tote. Hørespill, NDR
* 1960 Dreht Euch nicht um. Hørespill, NDR
* 1961 Dreht Euch nicht um. TV-film, SDR
* 1962 Gedenktag. TV-film, SFB
* 1963 Löschung eines Registers. Hørespill, WDR

## Referanser
Randi Gressgård

**Randi Elin Gressgård** (født 1971) er en norsk sosiolog og kjønnsforsker som er professor i samfunnsvitenskapelig kjønnsforskning ved Senter for kvinne- og kjønnsforskning (SKOK) ved Universitetet i Bergen.

Hun er dr.polit. i sosiologi og hennes forskning omfatter i tillegg til sosiologi også sosialantropologi, humangeografi, kritisk politisk teori og kontinentalfilosofi. Hun har forsket på migrasjons- og minoritetsforskning, herunder multikulturalisme, postkolonialisme, stats- og medborgerskap, demokrati, nasjonalisme og geopolitikk. Videre har hun forsket på feministisk teori og forskjellsproblematikk, kjønns- og seksualitetsformasjon og mangfoldspolitikk.

## Referanser
Svenn Crone

**Svenn Crone** (født 1995) er en dansk fotballspiller som fra den 31. desember 2024 er klubbløs.

## Referanser


## Eksterne lenker
*
Erik Pukhajev

**Erik Georgijevitsj Pukhajev** (russisk: Эрик Георгиевич Пухаев), født 5. mai 1957, en sør-ossetisk politiker som var statsminister I Sør-Ossetia fra 16. mai 2017 til 29. august 2020.

## Biografi
Han studerte ved Sør-Ossetias pedagogiske institutt fra 1977 til 1982 og er lærer i matematikk og fysikk. I 2005 overtok han som direktør i landets statistiske institutt. Fra 2014 til 2017 var han visestatsminister i regjeringen til Domentij Kulumbegov. 

Den 29. august 2020 ble Pukhajev avsatt av president Anatolij Bibidov, og visestatsminister Gennadij Bekojev overtok som fungerende statsminister. Årsaken til at Pukhajev ble avsatt skal ha vært et mistenkelig dødsfall på en person som hadde forsøkt å drepe innenriksminister Igor Naniev. Naniev selv ble også suspendert etter hendelsen. Bekojev vil være fungerende statsminister inntil en ny regjering oppnevnes av presidenten.

## Referanser
Alina Ilie

**Alina Ilie** (født 13. mai 1996 i Râmnicu Vâlcea) er en rumensk håndballspiller, som spiller for den rumenske klubben  og det rumenske kvinnelandslaget.

Hun ble tatt ut i bruttotroppen til Romania foran Håndball-EM i 2016, 2018 og 2020, men var ikke blant de 16 utvalgte i noen av mesterskapene.

Ilie fikk sin mesterskapsdebut under Håndball-VM 2021 i Spania.

## Referanser


## Eksterne lenker
*
Morbi

**Morbi** er en indisk by som ligger i delstaten Gujarat.

Den har 194 947 innbyggere.

## Eksterne lenker
*
J. P. Donleavy

**James Patrick Donleavy** (1926–2017) var en irsk-amerikansk forfatter og dramatiker. Han er mest kjent for den kontroversielle romanen *The Ginger Man* fra 1955, som også var hans romandebut. Romanen var sterkt influert av James Joyce og skildrer en ung jusstudents opplevelser i Dublin. Han utgav det som skuespill i 1961. Han forfatterdebuterte med novellen *A Party on Saturday Afternoon* i 1950. Andre viktige bøker i hans forfatterskap inkluderer *The Onion Eaters* (1971), *The Destinies of Darcy Dancer, Gentleman* (1977), *Leila* (1983) og *That Darcy, That Dancer, That Gentleman* (1990). En samling av hans skuespill utkom i 1972, og i 1993 kom selvbiografien *The History of the Ginger Man*. Hans siste utgivelse var romanen *A Letter Marked Personal* som ble utgitt posthumt i 2019. Boka ble ferdigskrevet allerede i 2007. 

Donleavy ble født i Brooklyn, New York av irske immigrantforeldre. Han tjenestegjorde i US Navy under andre verdenskrig. Etter krigen flyttet han til Irland. Her begynte han å studere biologi ved Trinity College, men sluttet i 1949 uten å ha fullført en akademisk grad. 

Han giftet seg i 1946. 

## Referanser


## Eksterne lenker

*
Hisar

**Hisar** er en indisk by som ligger i delstaten Haryana.

Den har  innbyggere (2011).

## Eksterne lenker
*
James Saunders (dramatiker)

**James Saunders** (1925–2004) var en engelsk dramatiker som skrev både for scene, fjernsyn og radio. 

Saunders ble født i Islington i London. 

Hans beste kjente skuespill er *Next Time I'll Sing To You* fra 1962. Stykket ble blant annet satt opp i West End med Michael Caine, Barry Foster og Liz Fraser i de ledende rollene. Det innbrakte ham *[[London Evening Standard|Evening Standard]]* award (med Charles Wood) i klassen "Most Promising Playwright". Han hadde også suksess med *A Scent of Flowers* (1964), om en ung pikes kontaktløshet og selvmord. I komedien *The Travails of Sancho Panza* (1969) og det Brecht-inspirerte *Hans Kohlhaas* (1972) er samfunnskritikken mer fremtredende. I *Bodies* (1977), som handler om en konfrontasjon mellom to ektepar, vender han tilbake til sitt hovedtema, individets livsverdier.

Saunders ble i sine yngre år ansett som en av ledene kreftene innen Absurdteater i Storbritannia.

## Referanser


## Eksterne lenker

*
Saint-Maximin-la-Sainte-Baume

**Saint-Maximin-la-Sainte-Baume** er en kommune i departementet Var i regionen Provence-Alpes-Côte d’Azur i Frankrike.

## Befolkningsutvikling
***Antall innbyggere i kommunen Saint-Maximin-la-Sainte-Baume***

## Referanser


## Eksterne lenker
* 
* Kommunedata INSEE
Verdensarven i Ukraina

**Verdensarven i Ukraina** omfatter 7 oppføringer på UNESCOs verdensarvliste i Ukraina. 

Etter Russlands invasjon i Ukraina i februar 2022 undertegnet nasjonalkommisjoner for UNESCO fra 40 land følgende uttalelse som fordømmer Russlands invasjon i Ukraina:Nasjonalkommisjoner for UNESCO i Europa, Canada, Tyrkia, Sør-Korea og Japan fordømmer Russlands angrep på Ukraina på det sterkeste. Vi uttrykker vår solidaritet med folket i Ukraina som inkluderer journalister som dekker konfliktområder, lærer, professorer, studenter og elever som har rett til å undervise og lære i fred. Vi støtter våre partnere som arbeider for UNESCOs mål og verdier i og utenfor Ukraina.

UNESCO understreker at de internasjonale humanitære lovene skal respekteres. Særlig gjelder dette informasjonsfrihet, beskyttelse av mediearbeidere og at Haag-konvensjonen av 1954 om beskyttelse av kulturverdier i tilfelle av væpnet konflikt skal respekteres.

Syv av UNESCOs verdensarvsteder er i Ukraina. Etter opptrapping av volden ba FNs generalsekretær António Guterres den russiske presidenten om å trekke tilbake sine tropper fra Ukraina.

Uttalelsen er undertegnet av UNESCOs nasjonalkommisjoner i:

Albania, Andorra, Belgia, Bulgaria, Danmark, Tyskland, Estland, Færøyene, Finland, Frankrike, Georgia, Hellas, Irland, Island, Italia, Canada, Kroatia, Latvia, Litauen, Luxemburg, Malta, Nederland, Nord-Makedonia, Norge, Østerrike, Polen, Portugal, Romania, Slovakia, Slovenia, Spania, Sverige, Sveits, Tsjekkia, Tyrkia, Ungarn, Storbritannia, Kypros, Sør-Korea, Japan.UNESCO fortsatte å følge utviklingen i Ukraina nøye, og å holde løpende kontakt med ukrainske myndigheter og ukrainske eksperter for å bistå i arbeidet med å overvåke og sikre den ukrainske kulturarven. UNESCO fremhevet at den ukrainske verdensarven er øverst på organisasjonens prioriteringsliste.

Ukraina undertegnet UNESCO-konvensjonen den 12. oktober 1988.

## Verdensarvsteder

## Referanser

## Eksterne lenker
*
Gennadij Bekojev

**Gennadij Borisovitsj Bekojev** (russisk: Геннадий Борисович Бекоев), født 1981, er sør-ossetisk politiker som var fungerende statsminister i Sør-Ossetia fra 29. august 2020 til 20. juni 2022. Han er partipolitisk uavhengig.

## Politisk karriere
Bekojev har jobbet i forsvarsdepartementet siden 2004. I 2017-2018 var han leder for den sør-ossetiske industrikomiteen. I november ble han av president Anatolij Bibilov utnevnt til visestatsminister i regjeringen til Erik Pukhajev.

Den 29. august 2020 ble statsminister Pukhajev avsatt av presidenten, og visestatsminister Bekojev overtok som fungerende statsminister. Årsaken til at Pukhajev ble avsatt skal ha vært et mistenkelig dødsfall på en person som hadde forsøkt å drepe innenriksminister Igor Naniev. Naniev selv ble også suspendert etter hendelsen. Bekojev var fungerende statsminister inntil en ny regjering ble oppnevnt av den nyvalgte presidenten Alan Gaglojev som vant presidentvalget og avløste Bibilov 24. mai 2022.

## Referanser
Roger O. Hirson

**Roger Overholt Hirson** (1926–2019) var en amerikansk dramatiker og manusforfatter. Han er mest kjent for musikalene *Pippin* og *Walking Happy.* Han skrev manus til flere filmer, deriblant *[[Siste bro over Rhinen]]* (1969). Han bidro også med manus på flere tv-produksjoner.

Han var gift med skuespilleren Alice Hirson (skilt) og fikk ett barn med henne; dramatikeren David Hirson.

## Referanser


## Eksterne lenker

*
Georges Berr

**Georges Berr** (1867–1942) var en fransk skuespiller og dramatiker. Han var medlem av Comédie-Française fra 1886 til 1923. Han skrev ofte under psevdonymene **Colias** og **Henry Bott** og hadde et omfattende samarbeid med dramatikeren og skuespilleren Louis Verneuil. Han skrev også manus til den amerikanske stumfilmen The Million, som ble publisert i 1914.

Berr var født i Paris.

## Referanser


## Eksterne lenker

*
Le Pontet

**Le Pontet** kan vise til:

* Le Pontet (Savoie), en kommune i Frankrike
* Le Pontet (Vaucluse), en kommune i Frankrike
Stroviols

**Stroviols**, **Stroh-violin** eller **hornfiolin** er et strykeinstrument formet som en fiolin, men har lydforsterkning gjennom en metallresonans likt en messingblåser.

Begrepet *Stroh-violin* skyldes den østerrsike designeren M.A. Stroh. Instrumentet ble svært populært tidlig på 1900-tallet og i forbindelse med fonograf-innspillinger, som krevde høy lydvolum mot slutten av 1920-årene.

## Referanser
Bohdan Dzjurakh

**Bohdan Dsjurakh**, C.Ss.R. (ukrainsk: Богдан Дзюрах; født 20. mars 1967 i Hirske i Lviv oblast i Ukrainske SSR i Sovjetunionen) er apostolisk eksark for ukrainske gresk-katolske i Tyskland og Skandinavia.
## Liv og virke
### Prest
Bohdan Dzjurakh ble prestviet den 17. mars 1991 av hjelpebiskop Julian Voronovskyj MSU (Lviv). Han gikk inn i redemptoristenes kongregasjon og avla sine religiøse løfter den 19. august 1995. 
### Biskop
Den 21. desember 2005 utnevnte pave Benedikt XVI ham til titulærbiskop av *Vagada* og utnevnte ham samtidig til hjelpebiskop i Kyiv. Storerkebiskop kardinal Ljubomyr Husar bispeviet ham den 15. februar 2006, han ble assistert av medkonsekratorene erkebiskop Ihor Vosnjak C.Ss.R. fra Lviv og biskop Julian Voronovskyj M.S.U. fra Sambir-Drohobytsj. 

I 2009 ble han utnevnt til kurialbiskop i storerkebispedømmet Kyiv-Halytsj og leder av bispekurien. Han ble også valgt til sekretær for biskopssynoden for biskopene i den gresk-katolske kirke i Ukraina. I denne egenskap var han også deltaker i bispesynodens spesialforsamling for Midtøsten i 2010.

Den 18. februar 2021 utnevnte pave Frans ham til eksark for de troende i den ukrainske gresk-katolske kirke i Tyskland og Skandinavia.[1]
## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda, O.S.B.M. (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski, O.S.B.M. (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
* Erkebiskop Lev (Luka) Kiszka (Kyška), O.S.B.M. (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu), O.S.B.M. (1692-1768) *1730
* Biskop Mihály Emánuel Olsavszky, O.S.B.M. (1697-1767) *1743
* Biskop Vasilije Božičković (Bosicskovich), (1719-1785) O.S.B.M. *1759
* Biskop Grigore Maior, O.S.B.M. (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Šeptycki (Sheptyskyi), O.S.B.M. (1865-1944) *1899
* Kardinal Josyf Slipyj, O.S.B.M. (1892-1984) *1939
* Kardinal Ljubomyr Huzar (1933-2017) *1977
* Biskop *Bohdan Dzjurakh* (1933-) *2006

## Referanser
Kvalifisering til VM i fotball 2022 (OFC)

**Kvalifisering til VM i fotball 2022** for OFC startet med en kvalifiseringskamp mellom de to lavest rangerte landene. Etterfulgt av ett gruppe spill der de to beste lagene går videre til ett sluttspill der vinneren av de fire lagene går videre til det interkontinentale sluttspillet.

## Format
I november 2021 bekreftet OFC formatet for kvalifiseringen som svar på COVID-19-pandemien. Kvalifiseringsfasen skulle være en enkelt kamp 13. mars 2022 mellom de to lavest rangerte deltakende OFC-nasjonene i FIFAs verdensranking, med vinneren videre til gruppespillet, men Tonga trakk seg fra kvalifiseringskampen og førte til at Cookøyene automatisk gikk inn. gruppespillet. Deretter ble åtte gjenværende lag trukket inn i to grupper på fire, og spilte rund-robin på et bein. De to øverste lagene fra hver gruppe gikk videre til en utslagsrunde. Den endelige vinneren gikk videre til sluttspillet mellom forbund.

## Deltakere
28. juli 2020 bekreftet OFC at kvalifikasjonene ville involvere alle de elleve OFC-lagene.
Den 29. november 2021, datoen for gruppespill trekningen, rapporterte FIFA at ni av de elleve FIFA-tilknyttede landslagene fra OFC ville delta i kvalifiseringen, ettersom Amerikansk Samoa og Samoa hadde trukket seg.
29. januar 2022, to måneder etter trekningen av gruppespillet, men to måneder før konkurransen skulle begynne, trakk Tonga seg også på grunn av Hunga Tonga – Hunga Ha'apai-utbruddet og tsunamien i 2022.
19. mars 2022 trakk Vanuatu seg etter at turneringen hadde startet på grunn av at flertallet av spillerne testet positivt for Covid-19.
23. mars 2022 trakk også Cookøyene seg etter at turneringen hadde startet på grunn av at spillere testet positivt for Covid-19.

W Trakk seg etter en kamp

## Kvalifisering
En kvalifiseringskamp skulle holdes mellom de to lavest rangerte lagene (Tonga og Cookøyene) for å bestemme det åttende laget som skulle konkurrere i gruppespillet. Kampen ble avlyst etter at Tonga trakk seg på grunn av virkningene av Hunga Tonga – Hunga Ha'apai-utbruddet og tsunamien i 2022; Cookøyene gikk videre til gruppespillet

### Sammendrag

### Kamp

## Gruppespill
De syv høyest rangerte OFC-lagene som deltok i konkurransen kom inn i gruppespillet sammen med vinneren av kvalifiseringskampen. Lagene ble delt inn i to grupper som hver inneholdt fire lag. Hvert lag spilte mot hvert annet lag i gruppen sin en gang, og vinnerne og andreplassene i hver gruppe gikk videre til semifinalen.

### Seeding
Trekningen ble avholdt i Zürich, Sveits den 20. november 2021, kl. 21:00 CET.

### Gruppe A


----

----

### Gruppe B


----

----

## Utslagsrunde
I enkeltkampene i sluttspillet, hvis en kamp endte uvagjort etter normal spilletid, ble det spilt ekstraomganger (to perioder på 15 minutter hver) for å avgjøre vinneren. Hvis det fortsatt var uavgjort etter ekstraomganger, ble kampen avgjort med straffesparkkonkurranse.

### Brakket


### Semifinaler

----

### Finale

## Playoff mellom konføderasjonen

## Noter


## Referanser
Kvalifisering til VM i fotball 2022 (playoff mellom konføderasjonen)

For 2022 FIFA World Cup-kvalifiseringen er det to planlagte sluttspill mellom forbund for å bestemme de to siste kvalifiseringsplassene til VM i fotball 2022. Kampene spilles 13.–14. juni 2022 i Qatar.

## Format
Trekningen av sluttspillet mellom forbund ble holdt 26. november 2021 kl. 17.00 CET, in Zürich, Sveits.

Fire lag fra de følgende fire konføderasjonene, AFC, CONCACAF, CONMEBOL, and OFC ble trukket i to runder.

Opprinnelig skulle de to lagene i hver trekning kamp ha spilt kamp hjemme-og-borte. Men vil nå imidlertid bli utslags-kamper over en kamp i Qatar.

## Kvalifiserte lag

## Kamper
For første gang bestemte FIFA seg for å holde enkeltkamper i vertslandet Qatar. De er planlagt til 13.–14. juni 2022. De var opprinnelig planlagt til mars samme år, men ble flyttet på grunn av endringene i FIFA's internasjonale kamp kalender forårsaket av Covid-19-pandemien.

### AFC v CONMEBOL




### CONCACAF v OFC




## Referanser
Louis Verneuil

**Louis Jacques Marie Collin du Bocage** (1893–1952), best kjent under navnet **Louis Verneuil**, var en fransk dramatiker, manusforfatter og skuespiller.

Verneuil skrev rundt 60 skuespill og er best kjent for komedier. Blant hans mest kjente er *Monsieur Lamberthier* og Broadway-komedien *Affairs of State.*

Verneuil døde etter et selvmord.

## Referanser


## Eksterne lenker

*
Andrus Ansips tredje regjering

**Andrus Ansips tredje regjering** var Estlands regjering fra 6. april 2011 til 26. mars 2014. Det estiske reformpartiet og Forbundet av Isamaa og Res Publica (IRL) videreførte sitt regjeringssamarbeid fra før parlamentsvalget i mars 2011.

Regjeringen gikk av våren 2014, da regjeringssjef Andrus Ansip ville gjøre plass til en ny reformpartikandidat i god tid før neste valg. Ansip var på det tidspunktet den lengst sittende regjeringssjefen i EU. Ansip ble senere utnevnt til EU-kommissær.

## Referanser
Arnold Yarrow

**Arnold Yarrow** (1920–2024) var en britisk skuespiller, manusforfatter og romanforfatter. Som skuespiller er han mest kjent fra rollen som mureren Benny Bloom i såpeserien *[[EastEnders]]*. Han bidro på manussiden til tv-serier som *[[Crown Court (TV-serie)|Crown Court]]*, *[[Warship (TV-serie 1973)|Warship]]*, *[[Softly, Softly: Taskforce]]* og *EastEnders*.

Yarrow ga ut flere bøker knyttet til TV-produksjonene han arbeidet med; det vil si skjønnlitteratur med det samme persongalleriet som var kjent fra TV-skjermen, men ikke nødvendigvis med historier som hadde blitt brukt i seriene. Han skrev også romanene *Death is a Z* og *The Grease-Paint Monkey*.

## Referanser


## Eksterne lenker
*
Mart Siimanns regjering

**Mart Siimanns regjering** var Estlands regjering fra 17. mars 1997 til 25. mars 1999.

Tiit Vähi søkte avskjed som statsminister i 1997 som følge av en korrupsjonssak. Regjeringsoppdraget gikk til nestlederen i Det estiske samlingspartiet, Mart Siimann. Den nye regjeringen hadde også sitt tyngdepunkt i valgforbundet av Det estiske samlingspartiet og Det estiske landsbygdsfolkets parti (på estisk *Koonderakond ja Maarahva Ühendus*, forkortet KMÜ). Det parlamentariske grunnlaget var ustabilt.

Etter parlamentsvalget i mars 1999 ble Siimann-regjeringen avløst av Mart Laars sentrum–høyreregjering.

## Referanser
Kent Nilsson

**Kent Åke "Kenta" Nilsson**, "Kenta", "Magic Man" (NHL), "Mr Magic" (Sverige), født 31. august 1956 i Nynäshamn, er en svensk tidligere profesjonell ishockeyspiller.

## Biografi
Nilsson begynte sin profesjonelle karriere i 1977 med Winnipeg Jets i WHA, hvor han i to sesonger på rad scoret over 100 poeng. Da WHA fusjonerte med NHL, byttet han til The Atlanta Flames hvor han scoret 93 poeng i sin første sesong. Sesongen etter ble laget flyttet til Calgary hvor han i 1980/81-sesongen scoret 131 poeng, som fortsatt er en klubbrekord.Calgary Flames Rekordbok og flest poeng av en svensk spiller i en NHL-sesong.

I 1984/85-sesongen ble Nilsson byttet til Minnesota North Stars for et pick i draftet hvor Flames tok Joe Nieuwendyk. I Edmonton Oilers vant Nilsson sin første og eneste Stanley Cup i 1987.

Kenta scoret et minneverdig mål med en enhåndshånd i VM i 1989 v USA. Det var et mål å bli kopiert av Peter Forsberg i OL-finalen i 1994.

Kenta avsluttet sin karriere i 1997–98 ved Majadahonda HC i Spania.

Da den innflytelsesrike kanadiske sportskanalen TSN listet opp de ti mest dyktige spillerne gjennom tidene, kom Nilsson på sjetteplass.

I dag jobber han som speider for Florida Panthers etter noen år i Edmonton Oilers-organisasjonen.

## Meritter

* Draftet i første runde, 11. pick, av Toronto Toros i 1976
* Draftet i fjerde runde, 64. pick, av Atlanta Flames i 1977
* Lou Kaplan Trophy (ÅRETS WHA Rookie) 1978
* Paul Daneau Trophy (WHA mest gentlemanly spiller) 1979
* NHL All-Star Spill 1980, 1981
* Canada Cup 1984, andre
* Elite Ishockey All-Star Team 1985, 1989, 1990
* Canada Cup 1987, semifinale
* Svensk ishockeymesterskap 1989 gull
* Den gylne cupen, ledende spiller i Sverige i 1989
* Ishockey-VM 1990 sølv
* Innlemmet i IIHF Hall of Fame 2006.

## Referanser

## Eksterne lenker
*
Tankred Dorst

**Tankred Dorst** (1925–2017) var en tysk dramatiker som skrev flere monologer. Han befattet seg i hovedsak med komedier med inspirasjon hentet fra Absurdteater og dramatikere som Ionesco, Giraudoux og Beckett. Hans er mest kjent for stykkene *Toller* (1968) om den tyske forfatteren Ernst Toller, og *Merlin oder das wüste Land* (1981) om middelalderpersonen Merlin.

Dorst kom fra en velstående fabrikantfamilie i Thüringen. I 1944 ble han utkommandert som soldat i andre verdenskrig, men ble etter kort tid tatt til fange og var krigsfange i amerikansk varetekt frem til 1947. I 1953 grunnla marionetteteatret *Kleines Spiel* og skrev en rekke stykker spesielt for marionetteteater.

Han fikk sitt gjennombrudd som dramatiker i1960, senere også som regissør, både for film og teateret.

## Referanser


## Eksterne lenker

*
Danilo Bejarano

**Danilo Bejarano** (født *Dan Rodrigo Bejarano* 18. oktober 1975 i Stockholm) er en svensk skuespiller.

## Filmografi (i utvalg)
### TV
* 1999: *Macbeth*
* 2000: *[[Brottsvåg]]*
* 2002: *[[Spung]]*
* 2002: *[[Skeppsholmen (TV-serie)|Skeppsholmen]]*
* 2002: *[[Tusenbröder]]*
* 2005: *[[Deadline Torp]]*
* 2007: *[[Hotell Kantarell]]*
* 2008: *[[Sthlm (TV-serie)|Sthlm]]*
* 2009: ''183 dagar''
* 2015: ''100 Code''
* 2017: *[[Enkelstöten]]*
* 2019: ''Innan vi dör''
* 2020: ''Hamilton''
* 2020: *[[Dejta]]*

### Film
*2006: *[[Tusenbröder - Återkomsten]]*
*2006: *[[Wellkåmm to Verona]]*
*2006: *[[Göta kanal 2]]*
*2008: *[[Allt flyter]]*

## Referanser


## Eksterne lenker
*
Sofron Stefan Mudryj

**Sofron Stefan Mudryj**, O.S.B.M. (født 27. november 1923 i Złoczów i Polen, død 31. oktober 2014 i Ivano-Frankivsk i Ukraina) var ukrainsk gresk-katolsk biskop av Ivano-Frankivsk.
## Liv og virke
### Prest
Sofron Stefan Mudry ble basilianermunk. Den apostoliske visitator til den ukrainske gresk-katolske kirke i Vest-Europa og Sør-Amerika, Ivan Butsjko, ordinerte ham til prest den 25. desember 1958. Fra 1974 til 1994 var han rektor ved Den pavelige ukrainske kolleg i Roma.
### Biskop
Den 24. november 1995 ble han valgt til koadjutor-biskop av Ivano-Frankivsk av Den hellige synode. Pave Johannes Paul II bekreftet valget den 2. mars neste år. Sekretæren for Kongregasjonen for Østkirkene, Miroslav Stefan Marusyn, bispeviet ham den 12. mai samme år; medkonsekratorer var Stephen Sulyk, erkebiskop av Philadelphia, og Sofron Dmyterko O.S.B.M., hjelpebiskop i Ivano-Frankivsk.

Etter at Sofron Dmyterko trakk seg tilbake av aldersgrunner, etterfulgte Sofron Stefan Mudry ham den 7. november 1997 som biskop av Ivano-Frankivsk.

Den 2. juni 2005 ble hans egen aldersbetingede avskjedssøknad av pave Benedikt XVI.
## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki) (1660-1713) *1700
* Erkebiskop Lev (Luka) Kiszka (Kyška) (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu) (1692-1768) *1730
* Biskop Mihály Emánuel Olsavszky (1697-1767) *1743
* Biskop Vasilije Božičković (Bosicskovich), (1719-1785) *1759
* Biskop Grigore Maior (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Sjeptytskiy (1865-1944) *1899
* Erkebiskop Ivan Butsjko (1891-1974) *1929 
* Biskop * Sofron Stefan Mudry* (1922-2014) *1996

## Referanser
John Mortimer

**John Clifford Mortimer** (1923–2009) var en engelsk advokat, dramatiker, manusforfatter og forfatter.

Mortimer er best kjent for sine bøker om skrankeadvokaten Horace Rumpole, som også ble overført til TV-serie. Han debuterte som dramatiker med stykket *The Dock Brief,* som også ble overført til TV. Han huskes også for det selvbiografiske stykket *A Voyage Round My Father,* som ble overført både til radiohørespill og fjernsynsteater på BBC.

Mortimer jobbet som skrankeadvokat fra 1948 til 1984

Han var gift to ganger.

## Referanser


## Eksterne lenker

*
Dødmannsknapp

**Dødmannsknapp** (fra engelsk *dead man's switch*) er en vanligvis en mekanisk eller annen teknologisk innretning som bryter drivkraften til en maskin. Formålet er å forhindre en potensielt farlig situasjon eller å inaktivere en mekaniskenhet som følge av ulykke, funksjonsfeil eller misbruk. Designet er laget for å fungere i tilfeller der en menneskelig operatør er forhindret i å kunne kontrollere maskinen, for eksempel ved tap av bevissthet, død eller på annen måte er fjernet fra kontroll. 

Vanlige bruksområder for installasjoner av dødmannsknapper er i lokomotiv-er, ved tanking av fly, godsheiser, gressklippere, traktorer, vannscootere, påhengsmotore, kjedesager, snøfresere, tredemøller, snøscootere og diverse attraksjoner ved fornøyelsesparker, samt en rekke enheter innen medisinsk behandling. Bryterens effekt varierer fra å bringe maskinen til en fullstendig stopp, til en trygg tilstand som for eksempel å slå over i tomgang eller å aktivere bremser midlertidig til normal tilstand kan gjenopptas. 

I senere tid er begrepet dødmannsknapp også brukt for digitale løsninger, som i dataprogramvare, for en løsning som sender en post mortem melding fra din e-postkonto, Telegram eller som push-varsel via nettleseren.

## Referanser
VM i friidrett innendørs 2022 – Sjukamp menn

**Sjukamp for menn** ved **[[VM i friidrett innendørs 2022]]** ble avholdt i Štark Arena i Beograd i Serbia 18.–19. mars 2022.

## Resultater
### 60 meter
60 meter startet klokken 9:56.

### Lengdehopp
Lengdehopp startet klokken 10:40.

### Kulestøt
Kulestøt startet klokken 12:06.

### Høydehopp
Høydehopp starte klokken 19:05.

### 60 meter hekk
60 meter hekk startet klokken 9:33.

### Stavsprang
Stavsprang startet 19. mars klokken 10:45.

### 1000 meter
1000 meter startet 19. mars klokken 19:40.

### Sammenlagt
Etter alle øvelsene.

## Referanser
William Inge

**William Motter Inge** (1913–1973) var en amerikansk dramatiker og romanforfatter. I begynnelsen av 1950-årene hadde han en rekke minneverdige Broadway-produksjoner, inkludert *[[Picnic (skuespill)|Picnic]]*, som innbrakte ham en Pulitzer-pris. I 1955 ble den utgitt som spillefilm med samme tittel (både Broadway-oppsetningen og filmen ble regissert av Joshua Logan). Andre viktige dramatiseringer er ''Come Back,'' ''Little Sheba'' (1950; filmatisert 1952) og *[[Busstopp (skuespill)|Bus Stop]]* (1955; filmatisert i 1956).

Inge ble født i Independence, Kansas. Han studerte ved University of Kansas i Lawrence og ved Peabody College for lærere ved Nashville, Tennessee.

Handlingen i hans arbeider var ofte lagt til småbyer og rurale steder i «The heartland», noe som gjorde han kjent som «Playwright of the Midwest» (Midtvestens dramatiker). Han skrev to bøker; *Good Luck, Miss Wyckoff* (1970) og *My Son Is a Splendid Driver* (1971). Han skrev også manus til filmer, deriblant ''Feber i blodet'' (1961).

Han ble belønnet med flere priser, deriblant Pulitzerprisen for Dramaforfattere og Oscar i klassen beste originalmanus.

Inge døde av selvmord.

## Referanser


## Eksterne lenker
*
Fuccbois

***Fuccbois***, eller ***F#*@bois***, er en filippinsk drama-thriller-film fra 2019 regissert av Eduardo W. Roy jr. Filmen handler om de to unge guttene Miko (23) og Ace (17), spilt av henholdsvis Kokoy de Santos og Royce Cabrera, som ønsker å bli berømte skuespillere. Guttene deltar i skjønnhetskonkurranser og er kjente på Instagram, hvor de har et stort antall følgere.

Miko og Ace deltar i en skjønnhetskonkurranse hvor de møter byens ordfører. Ordføreren presser guttene til å dra sammen med han til et feriested på en privat øy for å ha en natt med sex. Hvis de ikke blir med, vil ordføreren publisere en uanstendig video av guttene på internett. Guttene gir etter for utpresningen, men natten med ordføreren blir verre enn de kunne forestille seg. *Fuccbois* gir et innblikk i hvor sårbare mannlige sexarbeidere kan være i møte med mektige menn.

Filmen hadde premiere i Filippinene 3. august 2019. Den har vunnet to nominasjoner på Cinemalaya Independent Film Festival og én på Star Awards for Movies.

## Skuespillere
* Royce Cabrera som Ace Policarpo
* Kokoy De Santos som Mico Ramos
* Ricky Davao som ordfører Fernan
* Yayo Aguila som Trisha
* Ruby Ruiz som Linda
* Janvier Daily som Jerry
* Mimi Juareza som Nanay Dandan
* Miguel Villasis som Thor Villasis
* Marlon Marcia som Blue Marcia
* Vandave Lopez som Billy Lopez
* Jericho Bautista som Jake Ortega
* Ron Angeles som Harold Angeles
* Dan Corbe som Dawe

## Referanser


## Eksterne lenker
* F#*@bois på Film Philippines
*
Canada under VM i friidrett innendørs 2022

**[[Canada]]** deltok i VM i friidrett innendørs 2022 fra 18. til 20. mars 2022 i Beograd i Serbia.

## Medaljevinnere

## Referanser
Torvik (Rauma)

**Torvik** er en bygd som ligger i Rauma kommune i Møre og Romsdal fylke.

Bygda har cirka 150 innbyggere.

Torvik grenser til Gjerdsetbygda i vest.
Momoen Idrettslag

**Momoen Idrettslag** (stiftet 23. juni 1940) var et idrettslag fra Momoen i Aurskog-Høland kommune i Akershus. Det ble i mars 1959 slått sammen med Momoen Ungdomslag til Momoen Idretts- og Ungdomslag.

## Referanser
Terence Rattigan

**Terence Mervyn Rattigan** (1911–1977) var en britisk dramatiker. 

Han studerte på Trinity College, University of Oxford. Faren var diplomat, og Rattigan vokste opp under gode forhold, inntil faren i 1922 mistet jobben. 

Hans drama omfatter romatiske komedier, farser, historiske stykker, rettsalsdrama og om middelklassemennesker med sjelekvaler. Følelsen av å være en outsider sies å være et tema i forfatterskapet, formet av hans egen homofile legning, som var forbudt i England i det meste av hans levetid. Hans drama fra øvre middelklasse ble etterhvert umoderne, og i sine senere år flyttet han til Bermuda og skrev for Hollywood.

Hans fødested er markert med en blå plakett. Han ble adlet i 1971, og et litterært selskap for å bevare minnet om forfatterskapet ble etablert på hans 100-årsdag. 
## Referanser

## Eksterne lenker
* 
* 
*  The Terence Rattigan Society
Luqman Wadood

**Luqman Wadood** (født 2001) er en norsk-srilankisk mediegründer. Han er gründer og daglig leder i *Ung debatt,* og tidligere medlem i Kringkastingsrådet.

## Virke
I 2020 grunnla han *Jeune.no*, en debattside for unge voksne som publiserte over 400 leserinnlegg. Flere innlegg bidro til nasjonal debatt, blant annet om OnlyFans. Nettsiden fikk støtte fra *[[Fritt Ord]]* og samarbeidet med *[[Stavanger Aftenblad]]*. 

Som gründer av *Jeune* ble Wadood utpekt til *[[Dagens Næringsliv|DN]] 30 under 30* i 2022. Samme år ble han også utpekt som «nordisk pioner» av tenketanken Nordic Safe Cities.

Siden 2024 har Wadood vært gründer og daglig leder i *Ung debatt*.

Wadood har også vært debattjournalist og kommentator i *[[Morgenbladet]]*.

Fra 2021 til 2025 var Wadood medlem av Kringkastingsrådet, som tidenes yngste medlem da han ble valgt inn.

## Referanser


## Eksterne lenker
*
Thomas Greve

**Thomas Greve** (født 1972) er en dansk scenograf/produksjonsdesigner. Greve har vært ansvarlig for scenografi og medarbeider på flere spillefilmer og TV-serier. Han har vunnet Robertprisen en gang og vært nominert to ganger.

## Filmografi (utvalg)
* 2021: *[[Kastanjemannen]]* (produksjonsdesign, alle seks episodene) 
* 2018–2021: *[[Sykepleieskolen (TV-serie)|Sykepleieskolen]]* (produksjonsdesign, alle atten episodene) 
* 2020: *[[Lille sommerfugl]]* (produksjonsdesign)  
* 2019: *[[Fred til lands (TV-serie)|Fred til lands]]* (produksjonsdesign, alle åtte episodene)  
* 2018: *[[Kriger (TV-serie)|Kriger]]* (produksjonsdesign, alle seks episodene)  
* 2017: *[[Gisseltakingen (TV-serie)|Gisseltakingen]]* (produksjonsdesign, åtte av seksten episoder)  
* 2015: *[[9. april (film)|9. april]]* (produksjonsdesign)   
* 2013: *[[Spies & Glistrup]]* (scenografi)  
* 2012: *[[Kapringen]]* (scenografi) 
* 2010: *[[Alting bliver godt igen]]* (scenografi)

## Priser og nominasjoner
Under Robertfesten 2014 ble Greve tildelt Robertprisen for årets scenograf for *Spies & Glistrup*. Han var nominert til samme pris i 2013 og 2011, for henholdsvis *Kapringen*  og *Alting bliver godt igen*.

## Noter



## Referanser


 


## Eksterne lenker
* 
*
Liste over Sør-Ossetias statsministre

**Liste over Sør-Ossetias statsministre** gir oversikt over *de facto* statsministre i den lite anerkjente republikken Sør-Ossetia som *de jure* er en del av Georgia. Sør-Ossetia er bare anerkjent som selvstendig av tre land: Russland, Nicaragua og Venezuela. I tillegg er de anerkjent av to andre ikke-anerkjente utbryterrepublikker i regionen, Abkhasia og Transnistria. Statsministeren utpekes av Sør-Ossetias president.

## Statsministre

## Referanser
Spies & Glistrup

***Spies & Glistrup*** er en dansk biografisk dramafilm fra 2013. Regi var ved Christoffer Boe og manus av Boe i samarbeid med Simon Pasternak. Filmen beskriver vennskapet mellom grunnleggeren av Spies Rejser, Simon Spies, og stifteren av Fremskridtspartiet, advokat Mogens Glistrup. Spies spilles av Pilou Asbæk, Glistrup av Nicolas Bro. Filmen ble produsert av Boes selskap AlphaVille Pictures Copenhagen.

## Handling
I løpet av 1960-tallet i Danmark møtes forretningsmannen Simon Spies og skatteadvokat Mogens Glistrup. Spies tjener flere millioner gjennom reise-selskapet sitt, samtidig som Glistrup hjelper ham med å ikke betale en eneste krone i skatt. Spies sløser uhemmet bort pengene han tjener på blant annet narkotika og sex-fester.

Glistrup blir i mellomtiden en fremtredende representant, og til og med en politiker, på grunn av sitt standpunkt til skatteunndragelse. Men skatteadvokaten blir til slutt anklaget og forrådt av sin eksentriske forretningspartner Simon Spies.

## Medvirkende
* Pilou Asbæk – Simon Spies
* Nicolas Bro – Mogens Glistrup
* Trine Pallesen – Lene Glistrup
* Jesper Christensen – Dommer Bergsøe
* Martin Hestbæk – Robert Koch-Nielsen
* Linda Avanu – Miss Cynthia
* Morten Hebsgaard – Holger Dam
* Jakob Højlev Jørgensen – Jurij Moskvitin
* Kasper Leisner – Jan Schmidt
* Camilla Lehmann – Inger Weile
* Thomas Corneliussen – Ragnar Jensen
* Sarah-Sita Lassen – Lilian
* Marie Søderberg – Janni Spies 
* Frederik Tolstrup – Pedro

## Priser
Under Robertfesten 2014 fikk Nicolas Bro Robertprisen for årets mannlige birolle, Thomas Greve årets scenograf, Manon Rasmussen årets kostymedesigner og prisen for årets sminkør ble delt mellom Thomas Foldberg, Morten Jacobsen og Lone Bidstrup.

## Referanser


 


## Eksterne lenker
*
Svendstueveita

__NOTOC__

**Svendstueveita** eller **Svendstuveita** er en tidligere veit i Midtbyen i Trondheim som gikk nord-sør mellom Kongens gate og Dronningens gate, vest for nåværende Tordenskiolds gate. Veita har gått under flere navn og forsvant ved reguleringen etter bybrannen i 1842.

Svendstueveita ble i 1762 oppkalt etter bygården Svendstuen, som lå ved Tordenskiolds gate nåværende trasé. Denne bygården har også gått under navnet Svenskstuen, og veita har derfor også blitt benevnt *Svenskstuveita*. Den var også kjent som *Wesselstueveita*, oppkalt etter stiftelsen Wesselstuen, som lå på det østre hjørnet ved Svendstueveita og Kongens gate. Dette var et losji drevet på et legat for sjøfolk og håndverkeres enker som var grunnlagt av Peter Wessels mor Maren Wessel.

Et annet navn på veita var *Nyeveiten*. Veita var lenge en av de vestligste før Hospitalsveita. Svendstueveita forsvant ved reguleringen etter bybrannen i 1842 da den ble brukt som gategrunn for opprettelsen av Tordenskiolds gate.

## Referanser


## Litteratur
*
* Paasche, Erling (1983). Historisk litteratur om Trondheim: Trondheim i 1000 år: *Historisk Guide, Veitene - Middelalderens gatenett i Trondheim*, Trondheim kommune.
*
Sphaeronum

***Sphaeronum*** er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså korte bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

## Utseende
Små (ca. 3 millimeter), slanke, gjerne rødbrunlige kortvinger. **Hodet** er ganske stort, mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene nokså lange, perlekjede-formede. **Brystskjoldet** (pronotum) er lengre enn bredt, smalere enn hodet. **Dekkvingene** er parallellsidige, litt lengre enn pronotum. **Bakkroppen** er sylindrisk. **Beina** er ganske korte og tynne.

## Levevis
Smalkortvingene er bakkelevende rovdyr som særlig finnes på litt fuktige steder, mellom løvstrø i skog, men også på gressmarker (prærie).

## Utbredelse
Slekten er utbredt fra det sørligste Texas sørover til Sør-Amerika, også på Cuba.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien smalkortvinger, Paederinae Fleming, 1821
****** Stammen **[[Lathrobiini]]** Laporte de Castelnau, 1835
******* Understammen Echiasterina Casey, 1905 -ca. 95 arter
******** Slekten ***Sphaeronum*** Sharp, 1876
********* *[[Sphaeronum berberum]]* Blackwelder, 1943
********* *[[Sphaeronum carinicolle]]* Sharp, 1876
********* *[[Sphaeronum carinifrons]]* Sharp, 1876
********* *[[Sphaeronum depressifrons]]* Sharp, 1876
********* *[[Sphaeronum elongatum]]* Sharp, 1876
********* *[[Sphaeronum opacum]]* Sharp, 1876
********* *[[Sphaeronum pallidum]]* Sharp, 1876

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/1084505
* 
* Kortvinger – Tree of life. (engelskspråklig)
Ann Jellicoe

**Patricia Ann Jellicoe** (1927–2017) var en engelsk dramatiker, teatersjef og skuespiller. Hun er mest kjent for skuespillene *The Sport of My Mad Mother* (1958), *The Knack* (1962) og *The Reckoning* (1978). Hun grunnla Colway Theatre Trust i Dorset i 1979.

Hun var gift med fotografen Roger Mayne.

## Referanser


## Eksterne lenker

*
Biocrypta

***Biocrypta*** er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

## Utseende
Middelsstore, slanke, blankt rødbrunlige kortvinger. Antennene er lange og knebøyde med et langt innerste ledd. Hodet er omtrent så langt som bredt med små fasettøyne. Pronotum er betydelig lengre enn bredt, rundet, det er en markert, men ikke spesielt smal "hals" mellom hode og pronotum. Dekkvingene er jevnbrede, flygevingene velutviklede. Bakkroppen er spoleformet, beina forholdsvis lange.

## Levevis
Smalkortvingene er bakkelevende rovdyr som særlig finnes på litt fuktige steder.

## Utbredelse
Slekten er for det meste utbredt i den neotropiske økosonen, men forekommer nord til det sørlige USA. Det er mange arter i Karibia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien smalkortvinger, Paederinae Fleming, 1821
****** Stammen **[[Paederini]]** Fleming, 1821
******* Understammen Cryptobiina Casey, 1905
******** Slekten ***Biocrypta*** Casey, 1905
********* *[[Biocrypta affinis]]* (Sharp, 1885)
********* *[[Biocrypta centralis]]* (Sharp, 1885)
********* *[[Biocrypta cognata]]* (Sharp, 1885)
********* *[[Biocrypta cubensis]]* Blackwelder, 1943
********* *[[Biocrypta curtipennis]]* (Bernhauer & Schubert, 1912)
********* *[[Biocrypta darlingtoni]]* Blackwelder, 1943
********* *[[Biocrypta densa]]* Blackwelder, 1943
********* *[[Biocrypta dominicana]]* Blackwelder, 1943
********* *[[Biocrypta fulvipes]]* (Erichson, 1840)
********* *[[Biocrypta grandicollis]]* (Sharp, 1885)
********* *[[Biocrypta haitia]]* Blackwelder, 1943
********* *[[Biocrypta hastiventre]]* (Bernhauer, 1908)
********* *[[Biocrypta hispaniola]]* Blackwelder, 1943
********* *[[Biocrypta inquisitor]]* (Sharp, 1885)
********* *[[Biocrypta jamaicensis]]* Blackwelder, 1943
********* *[[Biocrypta lithocharina]]* (Sharp, 1885)
********* *[[Biocrypta magnolia]]* Blatchley, 1917
********* *[[Biocrypta mexicana]]* (Sharp, 1885)
********* *[[Biocrypta monticola]]* (Sharp, 1885)
********* *[[Biocrypta nigriventris]]* (Sharp, 1885)
********* *[[Biocrypta prospiciens]]* (J.L. LeConte, 1878)
********* *[[Biocrypta sulphuripes]]* (Erichson, 1840)
********* *[[Biocrypta trinitatis]]* Blackwelder, 1943

## Referanser




## Eksterne lenker
* 
* Kortvinger – Tree of life. (engelskspråklig)
* bugguide.net - bildedatabase over nordamerikanske insekter https://bugguide.net/node/view/351551
Styngetus

***Styngetus*** er en slekt av biller som hører til familien kortvinger (Staphylinidae).

## Utseende
Nokså store, avlange, mørke kortvinger, gjerne med noe metallisk glans. Hode og pronotum har noen fine, børstebærende punktgroper. Hodet er stort og avrundet firkantet, tydelig bredere enn langt, med middelsstore fasettøyne som sitter foran på hodet.

## Levevis
Artene kan finnes mellom løvstrø i skog.

## Utbredelse
Slekten er utbredt i Mellom- og det nordlige Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien storkortvinger, Staphylininae Latreille, 1802
****** Stammen **[[Staphylinini]]** Latreille, 1802
******* Understammen Xanthopygina
******** Slekten ***Styngetus*** Sharp, 1884
********* *[[Styngetus adrianae]]* Navarrete-Heredia, 1998
********* *[[Styngetus antennatus]]* (Guérin-Méneville, 1844)
********* *[[Styngetus anticus]]* Sharp, 1884
********* *[[Styngetus championi]]* Sharp, 1884
********* *[[Styngetus cupripennis]]* (Guérin-Méneville, 1844)
********* *[[Styngetus deyrollei]]* (Solsky, 1866)
********* *[[Styngetus egregius]]* (Erichson, 1840)
********* *[[Styngetus flavicaudus]]* Sharp, 1884
********* *[[Styngetus germaini]]* Bernhauer, 1917
********* *[[Styngetus goudoti]]* Fauvel, 1891
********* *[[Styngetus heynei]]* Bernhauer, 1917
********* *[[Styngetus langei]]* Bernhauer, 1905
********* *[[Styngetus niger]]* Bernhauer, 1906
********* *[[Styngetus nigriventris]]* Bernhauer, 1925
********* *[[Styngetus sharpi]]* Fauvel, 1891
********* *[[Styngetus viduus]]* (Erichson, 1840)

## Referanser




## Eksterne lenker
*